《寒机晓犹织》
宋代·林希逸

机上谁家女，更长睡不安。当窗祇自织，到晓不知寒。

霜瓦凝威重，冰丝续断难。梭声随漏尽，妾意为衣单。

锦字挑谁寄，银缸剔已残。姑留刀尺久，零落待输官。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。